Axxam n leqbayel, tamurt n leqbayel d tin iggarzen d yezggan deg ugafa n tefriqt, tamurt n tmazɣa d tin yettwasnen s waṭas n tɣawsiwin acku agdud amazigh s umata d win yeṭṭfen deg wansayen-is icud ɣer-sen am ddekir ɣer uzal, tettwasen daɣen s izumal –is yeṭṭuqten itt-yesemgaraden ɣef yegduden nniḍen gar izumal-agi : Axxam aqbur n leqbayel ; anaf aqbayli yefka aṭas n wazal i wuxxam imi d netta i d lesas di tudert n yal ass ɣer-sen, axxam d amassar d netta i ten-yesedrayen ama deg uzɣal n unebdu, asemmid n ccetwa, axxam n leqbayel xas akken d aqbur imi macci drus n leqqrun i yezrin fell-as ad naf win ijehhdden d win i wumi iggarez lessas acku yettwabna akken ad yizmir akk i tsemhuyin n useggas ; yettwabna s wuzru akk d wakal, yettwasqef sumata s lqarmud macca llant kra n temnaḍin anida yettwasqef s wakal anida ur yekkat ara s waṭas udfel amedya, timnaḍin id yezggan ɣef tefsitin. Mi ara nekcem ɣef d axel ad d-iban d akken yeddes macci d kra imi si berra yettbaned d amecṭuḥ maca mi ara t-kecemed ɣer d axel yewsaɛ at nef yebda ɣef waṭas n yeḥḥricen ; aḥric n umdan am waguns n leqdic, takanna, ma d aḥric wis sin ǧǧan-t i trebegga n yiɣarsiwen d adaynin ttidiren akken imi tudert n uqbayli tadamessa-s tcud ɣer trebgga n lmal d lxedma n wakal arnu ɣer sin n yeḥricen–agi yella uḥric n ccɣul d win i teṭṭef tmeṭṭut ad naf di yal axxam aqbayli adeg yettwaga i lmendad i ccɣul yal axxam yesɛa tasga anida ggarent tlawin azeṭṭa : ama i wezeṭṭa n tɛellawin neɣ ibarnyas, akken daɣen semrasent afrag i tarda n ijeqduren i tizi n wass.